**Broderii**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bat amintirile din aripi

Acum, în seara de Ajun

Pornit-au cu colinda îngeri

Pe-un evantai din flori de prun.

Cu scorțișoară, mere coapte,

Îmi gâdil nările în gând

Și fluturi în cămăși de noapte

Adorm pe lampă surâzând.

Miros de brad și portocale,

Covrigi și nuci în coșuri stând,

Vin fiert în darnice pocale,

Bunica mea în prag șezând.

Coboară blând de prin icoane

Măicuța sfântă cu Isus,

Aud cântând litanii line

Ce vin din paradis, de sus.

Pe-un evantai din flori de prun

Pornit-au cu colinda îngeri

Acum, în seara de Ajun

Curg broderiile pe sânger.